**PRIČE IZ BAJKOVITOg KOFERA**

Na kraju velikog grada bila je knjižnica puna prekrasnih knjiga za za djecu i odrasle.

Među knjigama živjela su dva patuljka zvali su se Čitko i Putko. Cijele bogovetne dane oni su se igrali skrivača po policama knjižnice, a ponekad kad bi poželjeli putovati sakrivali su se u knjige. Bili su mali, prostim okom jedva vidljivi. Putko je nosio bijelu košuljicu i plave hlače od lana, a Čitko bijelu košuljicu i zelene hlače od fine svilene tkanine. Na glavama su nosili i kapice iste boje kao hlače.

Tog dana sunce je prekrasno sjalo, bio je prvi dan ljeta vrata knjižnice glasno su zaškripala, ušao je stariji gospodin sijede kose.

Dobar dan – pozdravi ljubazno sa smješkom na licu.

Dobar dan – odvrati gospođa knjižničarka.

Treba mi nešto zanimljivo i veselo da se malo nasmijem, znate, ja putujem na more - objašnjavao je knjižnjčarki.

Evo, samo trenutak, sad ću vam ja naći nešto zanimljivo – ponudi mu ona.

Knjižničarka je izabrala knjigu koja se zvala Čudo u Poskokovoj Dragi. Putko je jako volio putovanja, stavio je svoju plavu kapicu na glavu i brzo uskočio u knjigu i tako je krenuo na put prema moru. Sijedokosi starac nije imao vlastiti automobil, nije važno, važno je da se putuje, razmišljao je Putko.

Putovao je u koferu, to mu se baš i nije sviđalo, ali nekako je izdržao put autobusom jer ipak se putuje na more.

Putko je čekao svaki dan ispod jednog bora na plaži da njegov djedica izmjeri temperaturu mora. Ako je more bilo iznad devetnaest stupnjeva odlučno bi skočio u more i plivao do jednog rta koji se zvao Kuzmina vala. Nakon toga su se zajedno družili i smijali zgodama i nezgodama junaka iz knjige. Kako lijepo pjevaju cvrčci i more je tako plavo - moram to ispričati svojem prijatelju Čitku - razmišljao je Putko.

A Čitko?

Čitko je ostao sam na njegovu bijelu svilenu košulju pala je jedna suzica. Bio je jako tužan bez svog prijatelja. Na sreću to je bilo vrlo kratko, nakon nekoliko dana u knjižnicu je došla gospođa s zelenim očima poput Čitkove kapice. Dugo je listala slikovnice, a onda je izabrala priču Riba duginih boja.

Čitko je brzo skočio u tu slikovnicu i krenuo na put, njegov put je bio vrlo kratak. Pročitao je na iskaznici da se gospođa zove Ljerka i šteta, stanovala je blizu knjižnice u kući koja nije bila baš velika.

Kad je došao u kuću gospođe Ljerke iz jedne debele knjige skočio je patuljak Pravomir i objasnio mu da nema što tu raditi. Ovdje se uče ozbiljne stvari u ovoj kući ne čitaju se slikovnice.

Čitko je žalostan zaspao, u snu je plakao. Mene nitko ne voli!

Međutim u rano jutro doživio je iznenađenje, krenuo je na putovanje i to s autobusom br. 107. Možda i ja putujem na more, pomislio je Čitko, ali ne, autobus je ubrzo stao i on se našao u nekoj velikoj kući s plavim krovom punoj djece. Shvatio da je doputovao je u dječji vtrić. Čuo je on u knjižnici priče o tome da u vrtićima ima puno djece. Ali ovo! Ovo je za njega bilo pravo iznenađenje.

Prvo se malo bojao jer su djeca bila glasna, osim toga čuo je i to da neka djeca ne čuvaju knjige. Srce mu je glasno zalupalo, što će se dogoditi mojj prekrasnoj slikovnici?

 Nadam se da će ostati cijela!

 Nakon nekoliko trenutaka doživio je još nešto neobično.Gospođa s zelenim očima uzela je slikovnicu i stavila je u kutiju ukrašenu kamenčićima i školjkama . U kutiji je bio mrak, to se patuljčiću nije sviđalo. Našao je jednu malu rupicu i malo je virio da vidi što se to događa. Što je sad ovo?

 Baš je čudna ta gospođa Ljerka - pomisli patuljak. Uzela je i veliku tkaninu plave boje i stavila je na pod, a u sredini tkanine kutiju u kojoj je bila slikovnica.

Sva su se djeca sjela u veliki krug oko plave tkanine i gospođa s zelenim očima im se potiho obratila. Što mislite kakvo je iznenađenje danas u čarobnoj kutiji?

 Odjednom je nastala tišina. Čitko je namjestio svoju kapicu i popravio košuljicu i hlače i on je bio uzbuđen. Što će se sad dogoditi?

Jedan dječak je povikao – imaš bombone u kutiji !

Možda je maca ! – dosjeti se djevojčica koja je sjedila do njega.

Ne, nisu slatkiši ni mačka, teta je bila u knjižnici i i donijela vam jednu prekrasnu priču o ribici.

Čitaj - povikala je djevojčica s pletenicama.

Teta je otvorila slikovnicu i Čitko je ugledao osamnaestero prekrasne djece, bili su lijepi kao mali anđeli, čekali su svoju novu priču.

Patuljku je tog trena srce zaigralo od sreće, ova teta i ova djeca vole moje knjige. Ovo je najljepše mjesto na kojem sam dosad bio- pomisli patuljčić.

Skinuo je svoju kapicu i virio kroz rupicu na čarobnoj kutiji. Pažljivo je promatrao radosna lica djece puna znatiželje za novim pričama. Nakon čitanja priče razgovarali su o dobroti i prijateljstvu.

Kad su djeca izašla u šetnju patuljak Čitko prošetao je po cijelom vrtiću.

Sreo je tu patuljčicu Doricu, plavog psa i još puno lutaka i lijepih igračaka, obećao im je da će doći još koji put u posjetu.

Prije spavanja dječak s očima boje lješnjaka zamolio je tetu Ljerku: Pročitaj nam još jednom tu priču, znaš, moj tata nema vremena za priče, a ja ih tako volim.

Lijepo ga zamoli i sigurna sam da će ti pročitati priču za laku noć- tvoj je tata dobar tata - odgovori teta i krene prepričavati priču o ribici.

Čitko je odlučio napisati pismo anđelima da šapnu svakoj mami i tati kad budu najljepše spavali: **Čitajte djeci priče za laku noć.**

Baš sam to dobro smislio! Što će reći Putko kad mu ispričam što mi se sve dogodilo - veselio se Čitko.

 Prolazili su polako vrući dani i uskoro stiže kraj ljeta Čitko i Putko su se vratili u svoju knjižnicu, dugo u noć prepričavali su događaje sa svojih putovanja. Odjednom se Čitko uozbiljio.

Što si zamislio prijatelju? – zanimalo je Putka.

Moram napisati jedno važno pismo, možeš mi molim te malo pomoći – odgovori Čitko.

Može, ali sutra. Sad idemo spavati.

Našli su jednu mekanu slikovnicu i slatko zaspali. Čula sam da su u snu važno pismo sanjali.